Video: 60 000 bye uit vrou se huis verwyderSkermgreep uit die video ŉ Byeboer van Australië het ŉ skatkis vol heuning in ŉ yslike groot byekorf in ŉ vrou se huis in Brisbane, Australië, gevind. Paul Wood het die afgelope Saterdag die 50 kg heuningkoek en die 60 000 bye uit die 10 maande oue byekorf verwyder en ŉ video van die vonds op sy Facebook-blad, Brisbane Backyard Bees, gedeel. “Mooi groot, gesonde korf in die plafon gevind! Dankie Laurel dat jy ŉ byeboer gebel het!” Wood en sy kollega het die bye versigtig in ŉ spesiale masjien opgesuig en in ŉ spesiale boks geplaas vir vervoer. Hy het ook die heuningkoeke verwyder en die heuning in potjies dreineer. Hy het daarna die bye tydelik na ŉ korf in sy eie tuin geskuif en dit sal later na ander entoesiaste in Brisbane versprei word. Bracken Ridge rescue… Beautiful, big, healthy hive in this Bracken Ridge ceiling today. Thanks Laurel for calling a beekeeper! Posted by Brisbane Backyard Bees on Saturday, August 17, 2019 Klik hier as die video nie direk in jou webblaaier wil speel nie